
A  V  I  Z
- asupra proiectului de hotărâre  privind acordarea unui mandat special viceprimarului oraşului Boldeşti-Scăeni pentru a vota retragerea comunei Râfov, judeţul Prahova din Asociaţia de Dezvoltare Intercomunitară „Parteneriatul pentru Managementul Apei-Prahova” , respectiv retragerea din contractul de delegare, prin încheierea de acte adiţionale 

           Subsemnata Tudor Florina Neli, secretar general al oraşului Boldeşti-Scăeni, analizând Proiectul de hotărâre - privind acordarea unui mandat special viceprimarului oraşului Boldeşti-Scăeni pentru a vota retragerea comunei Râfov, judeţul Prahova din Asociaţia de Dezvoltare Intercomunitară „Parteneriatul pentru Managementul Apei-Prahova”, respectiv retragerea din contractul de delegare, prin încheierea de acte adiţionale, am constatat că acesta a fost iniţiat potrivit prevederilor legale în domeniu.
           Astfel, potrivit art. 89 alin. (1) din OUG nr. 57/2019 privind Codul administrativ două sau mai multe unităţi administrativ-teritoriale au dreptul ca, în limitele competenţei autorităţilor lor deliberative şi executive, să coopereze şi să se asocieze, în condiţiile legii, formând asociaţii de dezvoltare intercomunitară, cu personalitate juridică, de drept privat. Asociaţiile de dezvoltare intercomunitară sunt persoane juridice de utilitate publică.
De asemenea, potrivit art. 129 alin. 9 lit. c) consiliul local hotărăşte, în condiţiile legii,  cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.
	Prin Hotărârea Consiliului Local nr. 140/30.08.2022, privind asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”, s-a aprobat asocierea în condiţiile actului de constituire şi ale statutului asociaţiei. 
Prin Hotărârea   nr. 67/29.08.2023 Consiliul Local al Comunei Râfov a aprobat retragerea comunei din Asociaţia de Dezvoltare Intercomunitară  „Parteneriatul pentru Managementul Apei-Prahova”.
[bookmark: _GoBack]Conform art. 21  alin. (1) din Statutul Asociaţiei, astfel cum a fost modificat prin actul adiţional nr. 1, hotărârile Adunării generale luate în exercitarea atribuţiilor prevăzute la  art. 16 alin. (2) lit. j) nu pot fi votate de reprezentanţii asociaţilor în adunarea generală decât în baza unui mandat scris, acordat expres, în prealabil, prin hotărâre a autorităţii deliberative a asociatului al cărui reprezentant este.
          Faţă de cele de mai sus şi în conformitate cu prevederile art. 243, alin. (1)  lit. a) din O.U.G. nr. 57/2019 privind Codul administrativ, avizez favorabil acest proiect.

